CELEX: 62015CN0001
Language: el
Date: 2015-01-06 00:00:00
Title: Υπόθεση C-1/15: Προσφυγή της 6ης Ιανουαρίου 2015 — Ευρωπαϊκή Επιτροπή κατά Δημοκρατίας της Αυστρίας

2.3.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/19
            
         
      Προσφυγή της 6ης Ιανουαρίου 2015 — Ευρωπαϊκή Επιτροπή κατά Δημοκρατίας της Αυστρίας
      (Υπόθεση C-1/15)
      (2015/C 073/26)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Ευρωπαϊκή Επιτροπή (εκπρόσωποι: F. Erlbacher και A. Aresu)
      
         Καθής: Δημοκρατία της Αυστρίας
      
         Αιτήματα
      
      Η προσφεύγουσα ζητεί από το Δικαστήριο
      
                  —
               
               
                  να διαπιστώσει ότι η Δημοκρατία της Αυστρίας παρέβη τις υποχρεώσεις της από το άρθρο 41, παράγραφος 1, του πρόσθετου πρωτοκόλλου (1) και από το άρθρο 13 της αποφάσεως 1/80, στο μέτρο που έχει θεσπίσει και διατηρήσει σε ισχύ το άρθρο 1, παράγραφος 2, σημείο 1, το άρθρο 2, παράγραφος 1, σημείο 9, το άρθρο 10, παράγραφος 3, σημείο 4, το άρθρο 14 σε συνδυασμό με τα άρθρα 14a και 14b, καθώς και τα άρθρα 21, παράγραφος 1, και § 21a του Bundesgesetz über die Niederlassung und den Aufenthalt in Österreich [ομοσπονδιακού νόμου για την εγκατάσταση και τη διαμονή στην Αυστρία]·
               
            
                  —
               
               
                  να καταδικάσει τη Δημοκρατία της Αυστρίας στα δικαστικά έξοδα.
               
            
         Λόγοι και κύρια επιχειρήματα
      
      Ορισμένες διατάξεις του Bundesgesetz über die Niederlassung und den Aufenthalt in Österreich δεν συμβιβάζονται με το δίκαιο της Ένωσης, στο μέτρο που αφορούν Τούρκους υπηκόους. Πρόκειται ειδικότερα για
      
                  —
               
               
                  την υποχρέωση του αιτούντος να υποβάλει από το εξωτερικό τις αρχικές αιτήσεις εισόδου στην Αυστρία ενώπιον της κατά τόπον αρμόδιας διπλωματικής αρχής και να παραμείνει στο εξωτερικό μέχρι την έκδοση της αποφάσεως·
               
            
                  —
               
               
                  τον καθορισμό κατώτατου ηλικιακού ορίου 21 ετών για την υποβολή αιτήσεως χορηγήσεως άδειας διαμονής για οικογενειακή επανένωση·
               
            
                  —
               
               
                  την απόδειξη ότι ο αιτών έχει γνώσεις της γερμανικής γλώσσας κατά την υποβολή της αρχικής αιτήσεως για τη χορήγηση άδειας διαμονής, καθώς και την καθιέρωση της «συμφωνίας εντάξεως».
               
            Η προβαλλόμενη από τη Δημοκρατία της Αυστρίας αντίρρηση ότι, με εγκύκλιο του Bundesministerium für Inneres [Υπουργείου Εσωτερικών] έδωσε εντολή στις Niederlassungs- und Aufenthaltsbehörden [αρμόδιες για την εγκατάσταση και τη διαμονή των αλλοδαπών αρχές] να εξετάζουν τις αιτήσεις των Τούρκων υπηκόων εξατομικευμένα και κατά τρόπο σύμφωνο προς το ευρωπαϊκό δίκαιο δεν αίρει την παραβίαση των κατά το άρθρα 41, παράγραφος 1, του πρόσθετου πρωτοκόλλου και 13 της αποφάσεως 1/80 υποχρεώσεων.
      
         (1)  Κανονισμός (ΕΟΚ) 2760/72 του Συμβουλίου, της 19ης Δεκεμβρίου 1972, περί σύναψης πρόσθετου πρωτοκόλλου καθώς και χρηματοδοτικού πρωτοκόλλου, που υπεγράφησαν την 23η Νοεμβρίου 1970 και έχουν επισυναφθεί στη συμφωνία σύνδεσης μεταξύ της Ευρωπαϊκής Οικονομικής Κοινότητας και της Τουρκίας, και περί των μέτρων που πρέπει να ληφθούν προκειμένου να τεθούν σε εφαρμογή (ΕΕ ειδ. έκδ. 11/002, σ. 149).